Lietuvos ir Omano santykiai

Lietuvos ir Omano santykiai – dvišaliai tarptautiniai santykiai tarp Lietuvos ir Omano.

Diplomatiniai santykiai užmegzti 1992 m. rugsėjo 22 d.

Lietuvoje 2022 m. pradžioje gyveno du Omano piliečiai.

Abi šalys yra Jungtinių Tautų narės. Santykiai vystomi ir daugiašaliu formatu – Lietuva yra akreditavusi savo ambasadorių Arabų Šalių Lygai, kurios narys yra Omanas.

Lietuvai atstovauja nepaprastasis ir įgaliotasis ambasadorius, reziduojantis Londone, Omanui — nepaprastasis ir įgaliotasis ambasadorius, taip pat reziduojantis Londone. Vilniuje veikia Omano Sultonato garbės konsulatas, Maskate — Lietuvos Respublikos garbės konsulatas.Lietuvos Respublikos ambasada Jungtinėje Didžiosios Britanijos ir Šiaurės Airijos Karalystėje, Federacinei Demokratinei Etiopijos Respublikai, Omano Sultonatui ir Portugalijos Respublikai 

 Santykių istorija 
Nėra žinoma apie Lietuvos ir Omano santykius iki 1992 m.

Nors diplomatiniai santykiai užmegzti dar 1992 m. rugsėjo 22 d., santykiai tarp valstybių suintensyvėjo 2010 m., pradėjus rengti reguliarias šalių užsienio reikalų viceministrų konsultacijas. Tų pačių metų balandį Lietuvos garbės konsulu Maskate paskirtas Anisas Isa Al Zadžalis.Lietuvai Omane bus atstovaujama per Lietuvos ambasadą Jungtinėje Karalystėje (Bernardinai.lt) 2010 m. rugsėjį Lietuvoje lankėsi Omano užsienio reikalų ministerijos generalinis sekretorius Badr Hamadas Hamudas Al Busaidis. Buvo pasirašytas Lietuvos ir Omano užsienio reikalų ministerijų susitarimo memorandumas dėl dvišalių konsultacijų mechanizmo įsteigimo ir Lietuvos prekybos, pramonės ir amatų rūmų asociacijos bei Omano prekybos ir pramonės rūmų susitarimo memorandumas. Tais pačiais metais Omanas akreditavo Lietuvai Londone reziduojantį ambasadorių, metais vėliau tą padarė ir Lietuva. 2011 m. konsultacijos vyko Maskate.Maskate vyks Lietuvos ir Omano URM konsultacijos (Lietuvos Respublikos užsienio reikalų ministerija)

2012 m. tarp valstybių pasirašytas susitarimas susitarimas dėl abipusio vizų režimo panaikinimo diplomatinių, specialiųjų ir tarnybinių pasų turėtojams, o 2018 m. – susitarimas dėl ekonominio bendradarbiavimo.Omanas | Dvišalės sutartys | Tarptautinės sutartys | Užsienio politika | Lietuvos Respublikos užsienio reikalų ministerija (urm.lt)  2014 m. Vilniuje atidarytas Omano garbės konsulatas, o garbės konsule paskirta Boleta Senkienė.

2017 m. balandžio 9-12 d. su darbo vizitu Omane lankėsi Lietuvos užsienio reikalų ministras Linas Linkevičius bei verslo delegacija iš Lietuvos. Diplomatinių santykių užmezgimo 25-mečio proga Omane pristatyta fotografijos darbų paroda „Omanas lietuvių fotografų ir Lietuva omaniečių akimis“, vyko Lietuvos ir Omano atlikėjų koncertas.Užsienio reikalų ministras lankysis Omane (Lietuvos Respublikos užsienio reikalų ministerija) 

Iki 2019 m. tarp Lietuvos ir Omano surengtos devynios politinės konsultacijos.Surengtos devintosios Lietuvos ir Omano politinės konsultacijos (Lietuvos Respublikos užsienio reikalų ministerija)

2022 m. liepos 19 d. Lietuvoje lankėsi užsienio reikalų ministras Sajidas Badras Albusaidis.Prezidentas su Omano užsienio reikalų ministru aptarė energetinio bendradarbiavimo plėtrą, LR Prezidento kanceliarija, 2022-07-19

 Švietimo, mokslo ir technologiniai mainai ir kultūrinis bendradarbiavimas 
2010 m. lapkričio 20-22 dienomis vykusio Užsienio reikalų viceministrės Astos Skaisgirytės-Liauškienės vizito metu susitiko su Omano aukštojo švietimo ministru, Omano paveldo ir kultūros ministru, Maskato savivaldybės pirmininku, Omano karališkų operos namų vadovu, aptartos bendrų kultūros ir švietimo projektų idėjos.

2014 m. Lietuvoje viešėjęs Omano sveikatos apsaugos viceministras Mohamedas Saifas Al-Hosnis su Lietuvos užsienio reikalų viceministru Neriu Germanu aptarė bendradarbiavimą sveikatos apsaugos, mokslinių tyrimų, medicininio turizmo klausimais.Užsienio reikalų ministerijoje aptartas Lietuvos ir Omano bendradarbiavimas sveikatos apsaugos srityje (Lietuvos Respublikos užsienio reikalų ministerija)

2015 m. Omano atstovai dalyvavo Vilniaus knygų mugėje.Omanas pirmą kartą dalyvaus Vilniaus knygų mugėje (Omano Sultonato garbės konsulatas Lietuvos Respublikoje) 

2017 m. vasario 8 d. Lietuvos užsienio reikalų ministras Linas Linkevičius susitiko su Lietuvoje viešėjusiu Omano Sultonato informacijos ministru Abdulmonamu Mansūru Al-Hasaniu, su kuriuo aptarė „galimybes puoselėti abiem pusėms naudingą Lietuvos ir Omano dvišalį bendradarbiavimą“. Vizito metu Omano ministras atidarė Omano garbės konsulo Lietuvoje organizuojamą renginį „Omano lobiai“.L. Linkevičius Vilniuje susitiko su Omano informacijos ministru (Lietuvos Respublikos užsienio reikalų ministerija) 

 Ekonominiai santykiai 
2020 m. duomenimis, prekybos apyvarta tarp Lietuvos ir Omano siekė 11 mln. eurų, o Omanas buvo 84-as pagal prekybos apimtis Lietuvos prekybos partneris.

Prekybos balanse vyrauja eksportas iš Lietuvos į Omaną.

 Eksportas sudaro 9,8 mln. eurų; Omanas yra 81-as pagal prekybos apimtis eksporto partneris.
 Importas sudaro 1,2 mln. eurų; Omanas yra 83-as pagal prekybos apimtis importo partneris. Daugiausiai importuojami dėvėti drabužiai ir tekstilės dirbiniai (85%) bei tikslieji prietaisai ir jų dalys (11%).

Informacijos apie tiesiogines užsienio investicijas į viena kito ūkį 2020 m. pateikta nebuvo.

Pilietiniai mainai
 Metai  2016Migracijos metraštis 2015 , Migracijos departamentas prie VRM  2020Migracijos metraštis 2019 , Migracijos departamentas prie VRM  2021Migracijos metraštis 2020 , Migracijos departamentas prie VRM  2022Migracijos metraštis 2021 , Migracijos departamentas prie VRM Omano piliečių skaičius Lietuvoje 0  10  4  2

 Pasiuntinių ir ambasadorių sąrašas 

 Pasiuntiniai Lietuvai 
 nuo 2010 m. Abdulas Azizas bin Abdala bin Zaheras Al Nahajas, pirmasis ir dabartinis (2022 m. duomenimis) Omano ambasadorius Lietuvai (reziduoja Londone)

 Pasiuntiniai Omanui 
 2011–2012 m. – Oskaras Jusys, pirmasis Lietuvos ambasadorius Omanui (rezidavo Londone)
 2012–2017 m. – Asta Skaisgirytė-Liauškienė (rezidavo Londone)
 nuo 2017 m. rugpjūčio 16 d. – Renatas Norkus (reziduoja Londone)

 Lietuvos ordinų kavalieriai Omano piliečiai 

Vienam Omano piliečiui įteiktas Lietuvos valstybinis apdovanojimas – 2021 m. liepos 5 d. Ordino „Už nuopelnus Lietuvai“ Riterio kryžiumi apdovanotas Badr Hamadas Hamudas Al Busaidis (Omano užsienio reikalų ministras).Apdovanotų asmenų duomenų bazė , Lietuvos Respublikos Prezidento kanceliarija]Nėra žinių apie Omano valstybinių apdovanojimų kavalierius lietuvius.

 Šaltiniai 

 Nuorodos 
 Omanas | Dvišaliai ekonominiai ryšiai su užsienio šalimis | Prekybiniai ekonominiai santykiai | Ekonominė diplomatija | Lietuvos Respublikos užsienio reikalų ministerija (urm.lt) 
 Omanas | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:Omanas